
CMB Y SFFC TA APORTA NA BRIGHTER 
FUTURE ACADEMY FOUNDATION 
EDUCACION PA PERSONANAN CU LIMITACIONNAN MENTAL Y NEUROLOGICO 


DISCRIMINACION 
SOCIAL BISTO ENTRE 
UN PARLAMENTARIO 
Y UN PASHENT RIBA 
DAGGELDVERGOEDING 


UN SITUACION HOPI TRISTO 


MAMA MESTER PAGA 
CASI 2 MIL FLORIN 
DI SCHOOLGELD Y 
AIRCO DI 4 YIU 


CORTE A CONDEN’E PA 
MENASA DI KIMA CAS DI SU YIU 


CASO TRISTO UN MAMA 
ADICTO DI 64 AÑA 
BIBANDO RIBA CAYA 
DOOR DI SU ADICCION 

I 
PKO a yega su fin y apesar di tur intento pa parlamenta- 
rionan tanto di Caribe como di Hulanda trata di convence 
nan mes y pueblo cu e reunion tabata fructifero, en realidad 
tin cu constata cu nada concreto a sali for di e reunion aki. 


Tabata bisto riba cara di varios participante for di e isla CAS 
cu e adaptacion di orario no a sinta nan bon, ya cu por mira 
caranan cansa, wowonan mita habri y den algun caso hasta 
completamente cera ya cu tabatin oradonan cu a papia hopi 
pero sin bisa mucho. 
E reunion aki a lanta stof sin duda pa papia ariba, caminda 
pueblo a wordo poni na altura e suma di placa cu parlamen- 
tarionan a ricibi pa atende e reunion aki cu simplemente no 
tabatin beneficio pa pueblo. 


Tin un discriminacion social formal den henter e proceso 
aki, caminda ta manda parlamentarionan Hulanda of cual- 
kier otro caminda cu tur gasto paga, anto ampliamente paga 
pero ora cu yega na situacionnan mucho mas serio, esaki ta 
resulta di ta un berguensa. 
Cada Parlamentario of funcionario kendenan a biaha pa 
Hulanda pa atende e reunion di IPKO, ta ricibi e suma di 
$450 pa dia, cual ta gasto di hospedahe, cuminda y trans- 
porte pero gobierno Hulandes pa gran parti a cubri trans- 
porte di hotel pa e sitio di reunion durante di e siman cu e 
reunion a tuma luga. 


Pagando un hotel $100 pa anochi, tur cu a asisti na IPKO lo 
keda cu casi $300 pa dia mirando cu na e reunion mes, ta 
sirbi snacks of algo otro di come y no ta cuestion di pone na 
duda kico parlamentarionan ta haci cu e placa cu lo sobra di 
e biahe aki pa Hulanda. 


Sinembargo tin cu papia di un discrimacion social formal 
sin duda ora cu compara e “luho” aki cu parlamentarionan 
ta gosa di dje, mientras cu den e sector di cuido medico, tin 
hende cu merece e tipo di ayudo aki, ora cu nan biaha pa 
bay den exterior pa un of otro tratamento. 
Increibel cu un pashent cu ta biaha pa Colombia, ya cu ta 
eynan mayoria ta bay of cualkier otro pais cu nan ser manda, 
ta ricibi for di AZV, un suma di entre $10 of $15 pa dia, pa 
nan come y gasto di transporte y den e caso aki, tambe tin 
pashentnan cu ta resta placa di e gastonan aki. 
Pues ta bisto e discrepancia aki, caminda parlamentarionan 
cu ta ricibi un bon salario, cu no ta bayendo den exterior pa 
busca nan salud, ta ricibi un sosten financiero asina amplio 
anto un persona cu ta sufri di un of otro emergencia medico, 
ta ricibi un suma asina limita compara cu e gasto diario di 
parlamentarionan. 


Pa colmo durante di e reunion di IPKO, caminda ta reuni pa 
atende asuntonan di interes general di paisnan miembro di 
Reino Hulandes, no a trata ningun punto cu ta atende cu e 
tipo di discriminacion social aki. 
E unico topico riba abuso y discriminacion social cu a ser 
trata siman cu a pasa na Den Haag tabata relaciona cu e 
rol cu Hulanda a hunga den e periodo di sclavitud caminda 
ainda no ta mucho cla kico realmente kier haci of logra pa 
trata di drecha algo cu nunca mas lo por wordo drecha. 


Loke por wordo drecha y tin cu ser atendi cu’ne sin duda, ta 
e tipo di situacion ilogico caminda hendenan cu por paga, 
ta ricibi placa pa nan gastonan y esunnan cu tin mas nece- 
sidad, hendenan cu ta luchando cu nan salud y nan bida, ta 
ricibi un tipo di limosna cu ta simplemente inhusto. 


Discriminacion social bisto entre un 
Parlamentario y un pashent riba daggeldvergoeding 

D 
urante reunion di IPKO di siman 
pasa, a atende un punto cu tin di 
haber cu educacion pero e tema cen- 
tral di e discusion, a bira e situacion di 
studiantenan di Aruba y e otro islanan, 
ora cu e hobennan yega Hulanda pa 
specialisa nan mes. 


Ta hopi serio y espantoso sin duda pa 
realisa cu loke realmente IPKO mester 
a atende, no solamente mester tabatin 
di haber cu esunnan cu ta bay studia 
na Hulanda, ya cu e situacion cu tin na 
cas na e momentonan aki, na Aruba 
den enseñansa na tur nivel, ta algo 
realmente espantoso. 


E momento ta yegando cu pa e aña 
escolar nobo di 2023-2024, un gran 
cantidad di mucha- y hobennan lo no 
atende scol of lo bandona nan educa- 
cion ya cu simplemente mayornan no 
tin placa pa paga pa nan yiunan haya 
educacion. 


E limite aki den e crisis social aki, 
ta asina serio pero pa un motibo of 
otro, ainda ni sindicatonan y tampoco 
scolnan, a bati alarma pa e situacion 
aki ya cu placa no ta yega ni pa come, 
corda pa paga pa e muchanan bay scol. 


AWEMainta ta mustra riba un solo 
ehempel di loke mayornan a paga pa 
cuater di nan yiunan cu tin cu atende 
scol otro aña caminda esun chikito a 
paga 150 pa schoolgeld y 150 florin 
pa aircogeld, mientras cu pa dos yiu 
den nivel di scol basico, e señora tin 
cu paga 425 florin pa cada un di e 
muchanan, mientras cu recientemente 
el a paga un suma di 650 florin pa e yiu 
cu a bay Mavo. 


Pues den corto tempo mayornan 
mester a pone casi 2000 riba mesa 
pa educacion di nan yiunan mientras 
cu ainda nan falta pa busca placa pa 
cumpra uniform nobo, keds of sapato 
nobo, tas di scol nobo y tambe otro 
materialnan cu scol ta exigi. 


Awor mayornan cu tin yiu cu ta wordo 
acepta na Colegio Arubano, mayornan 
tin cu paga e bunita y impactante suma 
di 1800 florin, faltando ainda uniform, 
keds y bukinan pa cumpra, pues real- 
mente un situacion cu ta di gran preo- 
cupacion. 


Pa colmo e gastonan aki ta un hecho 
caba mientras cu mesun famianan 
aki, lo wordo confronta cu aumento di 
costo di bida ora cu gabinete Wever 


Croes introduci e ley di 7% di BBO na 
frontera cu lo haci e situacion finan- 
ciero di hopi cas di famia, algo suma- 
mente delicado. 


No a papia na IPKO di e crisis financiero 
aki den enseñansa aki na Aruba pero 
si a papia di futuro di grupo di studi- 
ante cu den proximo aña escolar y otro 
nan dilanti, ta coriendo e peliger di 
bandona nan educacion ya cu pa falta 
di suficiente placa pa cubri gastonan di 
cas y pone cuminda riba mesa, e nece- 
sidad aki ta bira un obligacion. 


Tristo cu na IPKO ningun parlamentario 
no di Hulanda, di Aruba, Corsou y Sint 
Maarten, a durf di presenta e punto aki 
pa deliberacion y discusion. 


Un situacion hopi tristo 


Mama mester paga casi 2 mil florin 
di schoolgeld y airco di 4 yiu 

“E 
cifranan ta papia pa nan mes. 
E dolor cu nos ta scucha di nos 
pensionadonan ta wordo confirma pa e 
cifranan di CBS y SVB. Tanto e pension- 
ado soltero como pareha ta core cu un 
deficit grandi tur luna”. Esaki ta locual 
lider di oposicion mr. Mike Eman, a ex- 
presa despues cu diferente parlamen- 
tario cu ta sostene e pensamento di 
gobierno aki, a expresa cu su proposi- 
cion lo no ta alcansabel. 


Mr. Mike Eman ta bisa cu e gritonan aki 
“cu no por” no ta prome bes cu AVP 
ta scucha nan. Asina nan a bisa tambe, 
ora cu Henny Eman a bisa di lo redobla 
e pensioen. Pero e realidad di locual 
a wordo logra mes a contradeci nan 
pa semper: Henny Eman a redobla e 
pensioen. 


Nos a tende e mesun cancionnan bieu 
aki cu introduccion di un pensioen 
general no ta posibel, viebaansweg pa 
San Nicolas no ta posibel, cu e ringweg, 
awe Watty Vos Boulevard no ta posibel, 
kita medidanan no ta posibel, repara- 
tietoeslag pa esnan di menos recurso, 
schoolkinderentoeslag pa famianan 
riba bijstand no ta realistico, pero un cos 
tur e cosnan idealnan aki tin e comun: 
nan ta pa e Pueblo y AVP a realisa nan. 
Ta hopi di e visionnan progresivo aki, 
manera nos vision Green, cu a wordo 
ataca cu e mesun disco raya di esnan 
cu ta purba di contraresta AVP, cu nos 
proposicionnan lo no ta realistico, 
hecho a prueba cu SI POR. 


Esnan cu no kier mira e necesidad di 
pueblo ta un reaccion so nan conoce 


“cu no por”. Nan ta analisa mecanica- 
mente, technocraticamente, burocarti- 
camente sin envolvi vision, necesidad y 
responsabilidad. Asina nan ta yega na 
bisa nos pueblo cu no tin “con” pa haci 
esaki of esey. Asina nan ta yega na e 
decisionnan totalmente desconecta 
for di realidad, abstrahi di necesidad y 
completamente for di sla. 


Eman ta bisa cu a yega momento pa 
wak prome kico e necesidad di pueblo 
ta. DICON mester duna un alivio, dicon 
mester aumenta bijstand, dicon mester 
introduci un schoolkinderentoeslag, 
dicon mester introduci un pensioen 
general, dicon mester drecha y renoba, 
schoolnan, barionan, monumentonan y 
centronan di ciudad. Ora cu bo haci e 
analisis nan aki y mira e urgencia, sinti 
berdaderamente e dolor y necesidad, 
bo ta hacie bo tarea pa haya e “con” 
pa hacie. 


Eman ta accentua cu den su relato final 
pa aña 2022 CBS a duna di conoce cu 


un persona adulto mester di 2560 florin 
minimal pa luna pa un sobribencia 
digno. E pensioen di un soltero segun 
cifranan di SVB ta 1215 florin pa luna. 


Esaki kiermen cu un pensionado soltero 
cu ta biba su so ta core cu un deficit di 
1345 florin pa luna. 


Dos persona adulto, pues por ehempel 
un pareha pensionado mester, segun 
CBS, un entrada di 3840 pa luna. E 
pensioen di un pareha segun cifranan 
di SVB ta 2046 florin pa luna. Esey 
kiermen cu un pareha pensionado cu 
ta biba nan so ta core cu un deficit di 
1794 florin pa luna. 


E lider di AVP, mr. Mike Eman ta bisa cu 
ta imposibel y inhusto pa laga e situa- 
cion penoso aki asina. “P’esey cuminsa 
habri boso wowo, boso consenshi y 
curason y mira e “dicon” anto podise 
lo por haya e caminda “con” pa yuda 
nos Pueblo y Pais, e lider di oposicion 
mr. Mike Eman a termina bisando. 


Lider di AVP, mr. Mike Eman: 


Aumenta pensioen pa grandinan di Aruba 

M 
ientras cu Minister di Finansa Xiomara Maduro hunto cu parlamen- 
tarionan cu ta sostene gobierno ta insisti cu introduccion di BBO 
na frontera lo no tin consecuencia riba prijs di productonan, ya caba tin 
indicacionnan concreto con devastado esaki lo ta na momento cu e bira 
oficial, manera cu Raad van Advies a señala den su rapport. 


Comerciantenan a bin ta mustra caba pa algun luna caba cu e medida 
aki lo tin su consecuencianan serio cune y esaki a wordo sostene pa 
Raad van Advies y tambe partido AVP. cu a mustra cu e consecuenci- 
anan lo bay tin un impacto sumamente negativo pa pueblo di Aruba, 
mirando cu esaki ta nifica un aumento riba productonan. 


Loke ta logico ya cu un caminda e placa tin cu Sali, ya cu introduccion 
di 7% di BBO na frontera, lo produci pa gobierno un suma di 40 miyon 
florin pero no tin ningun comerciante na Aruba, cu tin e placa aki pa 
“regala” gobierno sin cu e ta saca esaki di un otro caminda. 


E otro caminda aki ta nifica cartera di pueblo y esaki lo bay percura pa 
ainda mas problema social-financiero pa un pueblo cu ya ta luchando 
pa tene cabes riba awa pa nan no hoga den e pobresa cu ta existi den 
tur bario. 


Den fin di siman cu ta tras di lomba, un biaha mas por a nota aumento 
riba productonan compara cu e siman anterior, aumentonan di un pa 
dos florin pero tambe di 4 florin te cu 5 florin di aumento, sin splicacion 
y sin hustificacion. 


Pueblo tin su necesidadnan pero ta mustra cu tin comerciantenan cu 
ya caba a bin ta anticipando e impacto financiero di BBO na frontera, 
introduciendo esaki den productonan cu nan tin ta bende, abusando di 


Efecto di BBO na frontera 


Prijs di airco converter 
lo no baha bou di 3 mil florin 


e forma aki di consumidonan. 
Mientras tanto tin algun negoshi cu ya a informa 
clientenan cu nan productonan lo bira mas caro 
dor di e medida cu gobierno ta bay introduci, 
entre otro prijsnan di airco segun informacion 
ricibo, lo conoce un aumento di 300 florin pa 
uno, anto sin conta instalacion aden, mientras 
cu un airco ‘converter’ cu supuestamente tin 
cu yuda esunnan cu cumpra esaki un alivio riba 
gasto di coriente, e prijs di esakinan lo supera e 
suma di 3 mil florin. 


E tipo di informacionnan aki tambe ta ser mira 
roba rednan social, ya cu tin algun comerciante 
cu a cuminsa anuncia adelante kico e situacion 
lo bira asina cu Gabinete Wever Croes II, intro- 
duci e BBO di 7% na frontera cu su impacto tanto 
gobierno como e fraccionnan cu ta sostene gobi- 
erno, ta tratando na convence pueblo cu esaki lo 
no ta e caso. 


Ora cu analisa tur e desaroyonan aki, ta pueblo ta 
e unico cu ta y lo sigui ta esun cu lo keda perhu- 
dica ya cu tur cos ta mustra cu gobierno y frac- 
cionnan cu ta sostene gobierno, no ta prestando 
atencion na tur loke Raad van Advies a trece den 
su reportahe riba e asunto aki. 

Results of the 
Government of Aruba 
Bonds Issue – Afl. 165,000,000.00 
6.25% June 5, 2023 – 2032 


Issuance pursuant to the State Decree of May 12, 
2023 no. 14 in implementation of article 2 of the State 
Ordinance of November 24, 2022 establishing the 
budgets of the Ministries of Aruba for the 2023 service 
year and authorizing the Minister of Finance to cover 
its financing needs in the 2023 service year (AB 2022 
no. 145), the articles 3, 5, 6, second paragraph, 7, 
15, 16 and 17 of the State Ordinance Treasury Paper 
(AB 1987 no. 3), and articles 2, 3, 4, 9, first and third 
paragraph, 10, 11, 12, second paragraph, 13, 14, first 
paragraph, part a, and second paragraph, 16, 17, second 
paragraph, 18, 19, 20, 27, 28 and 29 of the State Decree 
on Treasury Paper (AB 1988 no. 6). 


The Central Bank of Aruba informs that, in applying 
a tender system as laid down in the document “Policy 
governing Government of Aruba’s electronic bond 
issue via a tender system”, the effective yield for the 
above-mentioned bond issue amounted to 5.73 percent, 
for an amount of Afl. 165,000,000.00 with a maturity of 
9 years at a yearly coupon of 6.25 percent. This amount 
has been fully subscribed. 
Aruba, June 7, 2023 
Centrale Bank van Aruba 


“E 
saki ta un caso hopi doloroso y lamentabel, 
tabata e prome palabranan cu Hues a expresa 
ora cu a yega dilanti dje un acusado femenino di 64 
aña. Sandra Laurent a wordo cita door di Ministerio 
Publico acusa cu riba 19 Februari 2023 el a destrui 
propiedadnan di e señora di e yiu homber Sergio. El 
a yega e cas y despues di discusion el a ranca un 
wandmeubel tir’e abou. Tur e decoracion di su nuera 
a kibra. Pero prome cu esey dia 5 di november aña 
pasa, atrobe debi na discusion entre e acusado cu 
su yiu y e casa di dje, el a menasa e yiu cu e lo kima 
e cas. 


“Ta berdad cu mi a haci e menasa ey, pero mi no a 
hacie,” el a conta Hues. Señora Yarzagaray di kende 
e decoracionnan riba e wandmeubel ta a haci un 
demanda pa compensa loke el a perde, ya cu tur cos 
a kibra, di 320 florin. Hues durante e tratamento di 
e caso diferente biaha a expresa cu esaki ta un caso 


Corte a conden’e pa menasa di kima cas di su yiu 


Caso tristo un mama adicto di 64 aña 
bibando riba caya door di su adiccion 


tristo. Un caso unda cu un yiu mester entrega keho contra su mesun mama. 
E acusado sinembargo a bisa cu su nuera ta haci su bida imposibel. Ta tira 
papel di wc sushi den su camber y ta kita e botonnan di e wasmashin. Tur 
esaki pasobra e tabata laba paña pa hendenan di bario y su nuera no tabata 
di acuerdo cu esaki. Inclusive “mi a dun’e 50 florin, pero asina mes nan tabata 
cera e cranchi di awa pa mi no uze,” ta loke e señora acusado di 64 aña a 
declara den Corte. 


Asina tambe a sali na cla cu e anciana aki for di su 30 aña ta uza droga, esta 
base. Pero e ta insisti cu e por stop ora cu e kier pasobra tabatin un tempo 
cu el a stop di uza droga pa 12 aña. EL a bisa cu e ta uza menos droga awo 
tratando pa stop. Despues di e ultimo sucedido e ta biba riba caya. “Un 
amiga bisiña a laga mi baña y a duna mi placa pa bini Corte.” El a conta Hues. 
Su unico entrada ta 200 florin di onderstand di cual un parti, segun por a 
compronde ta bay na compra di e droga. 


El a papia di un problema cu tin encuanto kende en realidad ta doño di e cas. 
Un rato e ta bisa cu e yiu Sergio a cumpra e cas, pero niun hende a haya placa. 
Y na mesun momento e ta bisa cu su dos yiunan na Sint Maarten ta dispuesto 
pa paga e yiu su placa bek pa e por bolbe den e cas. Den e dossier tin rapport 
di Reclassering cu ta bisa cu ta necesario pa Laurant wordo poni bou di nan 
guia y mester wordo manda afo pa rehabilitacion. Hues a papia cu ne riba 
esaki y el a bisa cu e ta dispuesto y nan a bis’e cu lo por mand’e Colombia. 


Fiscal no tabatin mester di mucho tempo pa e caso aki mirando e denuncia 
haci, e potretnan di loke a wordo kibra y e hecho cu e acusado mes a acepta 
e delitonan cu el a comete. Tristo den esaki ta e edad di e acusado y tur cos 
ta debi na e uzo di droga. 


Na momento di castigo a tene cuenta cu e edad tambe pa cual a exigi 38 ora 
di trabou pa comunidad, condicional, y dos aña di prueba. Esaki ta haci cu e 
ta bay cay bou di Reclassering pa nan yud’e rehabilita. Fiscal ta kere tambe 
cu e daño pidi a tuma luga pero no tin e pruebanan pa cual e ta pidi en bes di 
320 otorga un suma di 100 florin pa e daño di cosnan kibra. 


Hues a cera tratamento di e caso pa dicta sentencia mesora. El a bisa cu 
palabranan cla pa e acusado cu e hecho cu tin diferencia di opinion riba kende 
ta doño di e cas, no ta dun’e ningun derecho pa kigra cosnan den e cas of 
menasa di kima e cas. 
A tene cuenta cu e acusado aki su edad, cu e ta un adicto y ta biba riba caya, 
ademas cu e tin un carchi di castigo. E ta diferencia di opinion riba e suma cu 
mester otorga pa e daño causa. Hues ta haya cu e suma pidi di 320 florin no 
ta exagera. Pa loke ta e castigo mes, el a bay di acuerdo completamente cu 
loke fiscal a pidi. Esaki ta nifica cu Laurant no ta bay cera pero mester cumpli 
cu tur instruccionnan di Reclassering. 

SUNDAY BRUNCH 


C 
orte Superior di Lima, Peru, a aproba en- 
tregamento di Joran van der Sloot na au- 
toridadnan Mericano, pa asina e wordo extra- 
dita pa Merca pa e para responsabel pa algun 
acusacion cu tin contra di dje. 


Abogado di Joran, Maximo Altez a duna e 
impresion ora dialuna ultimo, cu su persona 
ta mes fo mas bruha cu su cliente, ora cu el 
a presenta un ‘habeas corpus’ contra di su 
extradicion pa Merca. 


Segun abogado Altez, su cliente van der Sloot 
ningun momento a wordo informa oficialmente 
di su extradicion y a pidi Corte di Peru pa para 
e proceso aki. 


Durante tratamento di e peticion aki den Corte 
Superior dialuna atardi, abogado Maximo a 
wordo confronta cu declaracionnan cu su 
persona a haci dia 30 di Mei ultimo, den cual 


Abogado Altez ta mes of mas bruha cu Joran 


Cla pa sali pa Merca 


e ta bisa cu Joran van der Sloot a bay di acuerdo cu su extradicion y cu 
su persona no ta kere cu su cliente lo presenta un peticion pa “habeas 
corpus.” 


Corte Superior a dicidi na mes momento cu diahuebs venidero dia 8 di 
Juni, Joran lo wordo entrega oficialmente na autoridadnan di Interpol cu 
ta encarga pa supervisa y controla e traslado aki di e asesino. 


Presidente di e ‘Instituto Nacional Penitenciario,’ Javier Llaque Moya, a 
confirma dialuna tambe cu tur cos ta canando bon, caminda diadomingo 
Joran a wordo hiba pa capital di Lima, caminda el a ser someti na un 
examen medico cual autoridadnan Mericano a solicita y cu e control aki a 
sali bon y cu personal cu a supervisa su detencion na Lima, lo ta encarga 
pa percura pa su estado di salud ta keda bon te cu diahuebs cu e wordo 
entrega na oficialnan Mericano. 


Na Merca Joran ta wordo acusa di extorcion y fraude electronico caminda 
despues di e huicio aki, e lo regresa bek pa Peru pa completa su castigo di 
28 aña di prizon pa asesinato di e hoben Stephany Flores, kende tambe el 
a horta su placa y su auto. 


Joran a sinta 13 aña caba pero e tin cu cumpli 15 aña mas pa despues 
e bolbe wordo extradita pa Merca pa e sinta su castigo cu lo bira conoci 
despues di tratamento di e caso na Merca. 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


G 
obierno di Aruba a contrata Economisch Bureau Am- 
sterdam pa evalua e impacto economico di e huurmen- 
to di casnan vacacional y proposicion di posibel punto di 
maneho. Aunke cu e organisacion di e sector aki ta aplaudi 
y elogia e iniciativa, no por keda sin mustra riba deficienci- 
anan den e forma con a ehecuta e rapport aki. 


VRPA (Vacation Rental Professionals of Aruba) ta haya a 
lesa den medionan di comunicacion e declaracion di parti di 
Gobierno riba e tema aki y tambe por a lesa contenido di e 
rapport, riba cual no por keda sin reacciona pa pone henter 
e situacion den un balans. 


E tipo di acomodacionnan aki ta hunga un rol grandi den 
economia di Aruba y brindando un aporte significativo na 
caha di Gobierno. Pa esaki so, e sector ta un stakeholder 
importante cu merece haya participacion na momento di 
formula maneho riba e tereno aki. “E sector aki ta un poten- 
cial y su crecemento ta un componente significativo di e 
inventario di acomodacion di e industria turistico di Aruba.” 


Decepcion di e gremio aki ta cu e rapport (informe) ta 
contene diferente deficiencia. En bes di profundisa riba e 
importancia economico y e consecuencianan di casnan 
vacacional, e informe ta concentra riba e relacion di e sector 
y e hecho cu lo tin escasez di casnan na Aruba. Y ta papia 
di creacion di un turismo excesivo. Esaki ta algo peligroso 
pasobra ta mustra un prehuicio inhustifica contra stranher- 


onan (cu pa medio di esaki ta haci un aporte importante na 
economia di Aruba). 


E gremio no ta di acuerdo cu e ponencia cu huurmento di 
casnan vacacional ta causa aumento di prijsnan di cas. 
Aunke cu el a wordo menciona, e no ta specifica den conclu- 
sionnan di e informe. 


Ademas, ta sinti falta di un analisis pragmatico di prijsnan di 
cas. No a studia cual ta e factornan cu ta influencia prijsnan 
di vivienda na Aruba. Por menciona materialnan di construc- 
cion, e diferente tipo di impuestonan cu ta cobra riba su 
importancia, e cantidad di terenonan disponibel y maneho 
pa otorgamento di tereno, con e necesidad pa vivienda a 
cambia cerca e ciudadanonan. Si nan kier cas y tereno grandi 
of chikito. Sin conta ki peso e hipotecanan tin awendia riba 
e ciudadanonan, cu tambe tin influencia riba e prijsnan di 
huur. “Por lo tanto, evaluacion di e factornan cu ta influencia 
e prijsnan di vivienda, ta exigi un analisis solido y amplio, cu 
lamentablemente den e rapport aki sigur e no ta aparece.” 


Incluso si acepta e pensamento di e informe cu e huur di 
casnan vacacional ta asocia di algun forma cu e aumento 
di prijs di cas, e datonan presenta riba Tabel 4 di pagina 12 
no ta apoya e pensamento ey. Por ehempel, por deduci di e 
informe cu e casnan vacacional ta responsabel di aumento 
di e prijsnan den e areanan manera Noord, Oranjestad y 
Eagle. Sinembargo, ki ta pasa na Santa Cruz, unda cu apenas 
1% di e casnan disponibel ta casnan vacacional, of na na 
San Nicolas, unda cu e t 2%?Den e zonanan aki no tabatin 
aumento di prijsnan di cas? Nan ta puntra. 


Ta papia di e peso grandi cu casnan vacacional tin riba 
prijsnan di huur, pero sin proba esaki. 


E encuesta di opinion realisa door di ATA (nota: un bon inici- 
ativa, pero uza di forma incorecto den e estudio aki) tabata 
consisti di puntra esnan encuesta riba nan preocupacionnan 
y conta e cantidadnan aki pa determina cual di nan ta mas 
scogi como contesta. 


No ta proba cu casnan vacacional ta influencia 
aumento di huurnan di cas rond Aruba 

C 
aribbean Mercantile Bank N.V (CMB) 
y su compromiso pa cu bienestar di 
nos comunidad, su empleado y miem- 
bronan di Club di Ciclismo di San Fuego 
(SFCC) recientemente a recauda fondo 
den beneficio di Brighter Future Acad- 
emy Foundation cu nan obhetivo di 
brinda oportunidadnan igual di educa- 
cion na personanan cu diferente limita- 
cionnan mental y neurologico riba e isla 
di Aruba. 


Diamars atardi, directiva y empleadonan 
di Caribbean Mercantile Bank, conhunt- 
amente cu organisadonan di e evento 
di e bike-a-thon a haya un recorido di 
Bright Future Academy na unda nan 
por a haya sa mas di e activadnan y 
impacto cu e fundacion ta brinda. Aki 
den presencia di director di Caribbean 
Mercantile Bank N.V. Sr. Paul DeWolfe 
y demas miembronan di gerencia a 
haci un donacion di Afl.10.000,00 na 
Brighter Future Academy. Un suma di 
cual a wordo recauda den kilometer, y 
di cual gerencia mirando a trabou noble 
haci di e fundacion a dicidi di “match” 
esaki. 


Fondonan recauda di e evento deportivo 
ta pa cubri gastonan di servicionan 
profesional multiple, debi na e diferente 
variedad limitacionnan mental y neuro- 
logico di e alumnonan. Tambe fondonan 
lo wordo aloca pa brinda beneficionan 
necesario na mayornan di cliente cu 
limitacionnan financiero. 


Brighter Future Academy ta un funda- 
cion cu ta depende di 100% di contribu- 
cionnan di persona- y entidadnan priva 
pa por brinda su alumnonan program- 
anan di educacion, como cuido y tera- 
pianan cu ta rekeri diferente specialista, 
terapistanan y continuidad operacional. 


CMB y SFFC ta aporta na Brighter 
Future Academy Foundation 
Educacion pa personanan cu limitacionnan mental y neurologico 

V 
RPA (Vacation Rental Professionals of Aruba) ta kere cu 
mester bini un estudio mas profundo riba e impacto di 
casnan vacacional aki na Aruba. Esaki pasobra e estudio cu 
Gobierno a laga haci via di Economische Bureau Amsterdam 
a laga hopi di desea. 


Loke realmente mester ta un estudio sistematico y 
profundo di e sector di huur di casnan vacacional na Aruba. 
Desafortunadamente, e informe presenta recientemente no 
a cumpli cu e dos principionan aki y no ta sirbi como un base 
solido pa un enfoke basa riba evidencia. Mientras cu VRPA ta 
apoya un enfoke mas planifica pa garantisa cumplimento (a 
base di registronan oficial), e normanan di calidad y sigur- 
idad, y e aplicacion di medidanan pa salvaguardoa eficiencia 
y eficacia di e mercado na beneficio di comunidad di Aruba, 
nan ta profundamente decepciona pa e deficiencianan di e 
informe aki. 


Pa cu e estudio a haci un encuesta cu no ta uno cu por brinda 
un bista real di e situacion, di ambos banda. Aworaki ta parce 
cu e encuesta ta traha pa saca e conclusion solamente di e 
punto di preocupacion pero no kico e beneficionan ta. 


E encuesta di opinion den e estudio no tabata inclui un 
pregunta den cual ta pidi esnan encuesta evalua e peso di 
e aspectonan positivo compara cu esnan negativo. Por lo 
tanto, por considera e afirmacion (conclusion) cu ta haci 
den e informe aki, pa bis’e di un manera nechi, un descuido 
y, di e forma mas mahos, engañoso. 


Segun e informe, e sector aki di huur di casnan vacacional tin 
mas camber cu hotelnan y timeshare, y su aporte economico 
a subi di 71 miyon dollar, na 2019, pa 153 miyon dollar na 
2022. Sinembargo, e cifranan presenta riba pagina 11 pa 
loke ta tamaño di e inventario di huur di casnan vacacional 
no solamente ta confuso, pero tambe presenta di un forma 
no realistico. Concretamente, e cifranan riba pagina 11 no 
ta duna un bista cla y ta pone duda riba su confiabilidad. 


E divergencia di casi 800 unidad, cu ta representante aprox- 
imadamente un 23% (entre cifranan presenta door di ATA y 
Banco Central di Aruba cu lamentablemente no ta duna un 
informe accesibel) di e total di inventario di acomodacion 
disponibel ta haci e dudanan mas grandi. 


E discrepancianan aki ta hustifica un scrutinio riba e veraci- 
didad y credibilidad di e datonan insigur aki. 
Lamentablemente, e informe ta carece un splicacion 


profundo di e procedura di reconteo, loke ta contribui na 
crea mas confusion rond di e asunto aki. Lo tabata prefer- 
ibel pa e consultornan mes realisa un conteo profundo di 
e inventario, basando nan mes riba fuentenan di datonan 
primario (via di ATA, DIMP of otro instancianan cu tin cant- 
idad di cambernan registra), en bes di confia riba datonan 
secundario cuestionabel. 


Combinando e conteo di datonan dudoso y e suposicion 
di gastonan (cu no ta mucho cla), ta hopi cuestionabel pa 
confia den e resultado economico di huurmento di casnan 
vacacional. Con ta splica cu e gasto a duplica di 71 pa 
153 miyon dollar den solamente tres aña? E informe no a 
menciona nada di e punto importante aki. 


Pa loke ta e recomendacionnan politico presenta den e 
informe ta parce cu e ta un mescla di normanan cu a aplica 
na otro paisnan (copy paste). Den capitulo 2, e consultornan 
ta discuti varios practica politico sin splica suficientemente 
cual lo ta esnan mas adecua pa Aruba y splica e motibo 
pakico e ta importante pa Aruba. 


Ademas, conecta e recomendacionnan cu e asunto di 
demasiado turismo sin discuti profundamente si esaki ta 
existi na Aruba ta poco sincero. E concepto di turismo exce- 
sivo (di e sector aki) no solamente no ta mucho cla y ta habri 
pa debate den literatura, pero tambe ta altamente suhetivo. 
Loke un persona por percibi como turismo excesivo, otro 
ta mira esaki como beneficioso. Ademas, conecta e reco- 
mendacionnan cu e asunto di demasiado turismo sin discuti 
profundamente si esaki ta existi na Aruba ta poco sincero. 


Menciona turismo excesivo solamente ta crea e impresion di 
un prehuicio pa cu e stranheronan cual ta un pensamento 
peligroso teniendo cuenta cu e lasonan economico, social y 
cultural di Aruba cu mundo. 


Por ultimo, ta dificil pa afirma cu e sector aki di huur di 
casnan vacacional ta principalmente influencia door di stra- 
nheronan (pagina 12), mientras cu na mesun momento ta 
bisa riba e mesun pagina cu solamente 11% di e inven- 
tario ta propiedad stranhero. E estadistica superficial aki 
ta contradeci e mesun afirmacion anterior, ya cu e ta nifica 
cu 89% di e sector ta den man di hende- of companianan 
local. E mayoria aki ta indica un distribucion importante di 
beneficio pa e residentenan local, haya via di e sector aki di 
Rental Vacional Home (RVH)l un aspecto importante cu no a 
tene cuenta cu ne den e informe. 


Mester di un estudio mas profundo 


Gran mayoria di casnan vacacional ta den mannan local 

C 
uminsando diamars 6 di juni te cu diabierna 
9 di juni 2023 lo inicia trabounan di prepara- 
cion pa e trabounan di mantencion di e brug di 
Green Corridor na Spaans Lagoen den dos fase. 
Fase 1: 6 juni - 9 juni 2023 lo cera e lane banda 
paden pareu cu e middenberm pariba y pabou 
di e brug for di 7’or di anochi pa 7’or di mainta. 


E desviacion lo ser indica cu borchi y baricada 
di trafico. 


DOW y KPA ta pidi pueblo di Aruba, tur auto- 
mobilista y habitantenan pa tene cuenta cu e 
desviacion aki y e inconveniencia cu lo por surgi 
pa cual nos ta pidi nos disculpa y ta gradici pa 
e comprension y cooperacion. 


Preparacion pa trabounan di mantencion 
di brug di Green Corridor den dos fase 

D 
iahuebs dia 1 di juni ultimo, e Crisis Manage- 
ment di Aruba Airport Authority N.V. (AAA) 
hunto cu e departamentonan di gobierno a tene 
un Tabletop exercise na Bureau Rampen Bestri- 
jding (BRA). Den esaki un parti clave di e person- 
al asigna cu rol y responsabilidad di maneho a 
reuni pa discuti den un non-threatening environ- 
ment, un emergencia simula den un standby lo- 
cal cu na momento di aterisahe ta bira un crash 
landing. 


International Civil Aviation Organization (ICAO) 
ta rekeri pa tur aeropuerto realisa Full-scale- 
(FSEE) y Tabletop exercises (TTEX) pa garantisa 
un respuesta adecua for di tur personal, plan 
y procedemento di emergencia, ekipo di emer- 
gencia y comunicacion. E ehercicionan di gran 
escala ta tuma luga un biaha cada dos aña y e 
Tabletop exercises ta un tipo di ehercicio cu ta 
rekeri unicamente un sala di reunion, un mapa 
di gran escala di e aerodrome di aeropuerto y un 
representante di cada unidad cu ta participa y 
un agencia presente. 


Aeropuerto a participa 
den “Tabletop Exercise” 
hunto cu BRA 


A simula un accidente riba 
pista di aterisahe 


Durante e ehercicio ta selecciona un area di accidente den e mapa aero- 
drome di aeropuerto y cada participante tin cu describi cua accion nan 
unidad of agencia lo tuma pa responde. E ehercicio por revela e proble- 
manan manera frecuencia di comunicacion, falta di ekipo, terminologia 
confuso y area di hurisdiccion. 


Durante e ehercicio tabletop di e aña aki, AAA a enfoca den e revision 
di e conclusionnan durante e ultimo evaluacion di e FSEE organisa na 
november aña pasa. Ademas, a revisa demas tarea principal cu no ta 
limita na e apoyo proporciona na e logisticonan di e departamentonan 
gubertamental den e instalacionnan di aeropuerto, escolta e autonan 
gubernamental riba airside, coordinacion di transporte di bus na e 
sitio di accidente y na e centro medico, responsabilidad di siguridad y 
apoyo na Cuerpo Policial di Aruba, e debernan di e ekipo di emergencia, 
controla e multitud den e landside area, crea e cordon na e area di acci- 
dente y alabes mantene e area sigur, evalua e dañonan na e instala- 
cionnan airside y un plan di accion pa recupera tur e instalacionnan pa 
habri e operacionnan di avion manera cu Department of Civil Aviation 
(DCA) caba cu su investigacionnan. 


DCA a observa y duna su critica na e TTEX pa asina garantisa cumpli- 
mento di e responsabilidad asigna. AAA y e departamentonan guberna- 
mental mester presenta un secuencia di informe di evento como parti di 
e evaluacion final di TTEX. 
AAA ta gradici tur e agencianan envolvi pa nan participacion den e tipo 
di ehercicio aki cu ta sumamente importante pa asina garantisa cu tur 
e agencianan ta debidamente informa, capacita, prepara y compro- 
meti cu nan respectivo responsabilidad den caso di un emergencia na 
Aeropuerto di Aruba. 

S 
egun Minister di Husticia y Asuntonan Social 
sr. Rocco Tjon, salud mental ta hopi impor- 
tante pa Gabinete Wever-Croes, pa e motibo ey 
diferente proyecto a wordo ehecuta den cuadro di 
esaki. Un di e proyectonan cu a demostra su bal- 
or agrega, tawata e eliminacion di e lista di espe- 
ra pa loke ta e cuido di salud mental pa adulto y 
muchanan cu tin mester di esaki. Hunto cu PAHO, 
a percura pa diseña un roadmap caminda te cu 
2023 lo duna atencion na e diferente aspectonan 
pa cu esaki, y como parti di esaki, a organisa dos 
dia di workshop pa e cadena di enseñansa y cui- 
do, den cuadro di salud mental. 


Manera ta conoci, e stuurgroep GGZ cual ta 
consisti di tur stakeholders, ta reuni cada dos 
siman y ta atende cu aspectonan cu ta toca e parti 
di legislacion, cuido specifico cu mester wordo 
brinda, maneho, pero tambe e parti di financia- 
mento y inversionnan cu ta necesario den tur nos 
profesionalnan. Algun siman atras, 12 persona a 
gradua como mental health profesional, y di e 
forma aki ta percura pa e cuido bira mucho mas 
accesibel, pa tur esnan cu tin mester di esaki. 


Un proyecto hopi bunita a inicia diasabra ultimo, 
caminda profesionalnan cu ta traha den e sector 
di cuido a haya diferente tools pa señala y iden- 
tifica ora un persona ta sufri di salud mental, pa 
asina e persona ey por haya ayudo mucho mas 
lihe. Dialuna y Diamars e mesun curso a wordo 
brinda na henter e veld di enseñansa y fin di luna 
un otro curso lo wordo brinda na tur esnan cu ta 
traha den e cadena hudicial. Di e forma aki, mas y 
mas, ta percura pa aloca fondonan necesario pa 
por atende cu e tematica di salud mental. 


Por ultimo minister Tjon a expresa di ta suma- 
mente satisfecho, y ta gradici PAHO cu a asisti cu 
e proyecto aki, y a brinda e workshopnan. Tambe, 
palabranan di pabien y gratitud na tur esnan cu 
a asisti e workshopnan aki, y nos ta spera cu di 
e forma aki nan por tin mas tools pa por eherce 
nan trabou mas miho. E feedback di esnan cu a 
participa na e workshopnan aki tawata hopi posi- 
tivo, y a indica cu esaki ta di balor agrega, y pa 
e motibo aki lo sigui inverti den e forma aki pa 
asina por duna nos profesionalnan mas y mas 
tools. 


Minister Rocco Tjon: 


PAHO cu dos dia di workshop den cuadro di salud mental 

D 
iabierna ultimo, a tuma luga e prome edicion di Peri- 
odista Pa Un Dia den e di dos edicion di Conferencia 
Hubenil. Periodista Pa Un Dia ta un proyecto cu a cuminsa 
na 2021, y mirando e exito y interes di e muchanan pa cu e 
proyecto aki, Gobierno a dicidi di continua esaki e aña aki 
tambe. 


Prome Minister Evelyn Wever-Croes a splica cu e meta di e 
proyecto aki, ta pa nos muchanan, cu ta nos futuro genera- 
cion, siña conoce mas di cerca e carera importante di peri- 
odismo. Ta hopi importante pa un pais tin bon periodistanan 
ya cu ta nan ta mantene comunidad informa di tur acon- 
tecimento. P’esey ta sumamente importante pa cuminsa 
inculca den e muchanan e importancia di e carera aki. 


E proyecto aki ta organisa pa Ministerio di Asuntonan 
General, y mirando cu Dia di Prensa ta na caminda, a scoge 
pa haci esaki den e luna di juni na unda cu tur diabierna, 
5 mucha di scol basico ta invita na Bestuurskantoor pa 
bin haci nan preguntanan na Prome Minister. Na yegada e 
muchanan ta wordo prepara pa un periodista y e team di PR 
di Gobierno. Diabierna ultimo a toca turno na e periodista 
conoci Andrew Vrolijk di TeleAruba pa prepara e muchanan 
na nan yegada. 


Prome Minister a indica cu durante e sesion di pregunta a 
resalta cu e muchanan tin hopi interes den gobernacion. 
E muchanan a bin bon prepara y nan preguntanan tabata 
hopi interesante. “Sigur un atardi hopi ameno na unda 
e muchanan a siña hopi di loke ta e trabou valioso di ta 
un periodista, y lo mas importante ta cu nan a bay super 
contento,” Prome Minister a expresa. 


Prome Minister ta gradici tur e muchanan cu a participa den 
e prome edicion di Periodista Pa Un Dia, na e mayornan pa 
tuma e tempo pa trece nan yiu bestuurskantoor, y e scolnan 
cu ta encurasha e muchanan pa registra y participa na 
proyectonan importante asina. 


Prome Minister ta gradici tur mayor cu a permiti nan yiunan 
participa. Pa motibo di e interes y demanda pa cu Periodista 
Pa Un Dia, inscripcion a cera. Muchanan cu no ta participa, 
por wak Periodista Pa Un Dia via TeleAruba y riba pagina di 
Facebook di Gabinete Wever-Croes. 


Durante e prome edicion di Periodista Pa Un Dia, 


5 mucha di scol basico a conoce di 
cerca e trabou valioso di ta un periodista 


Pa motibo di e interes y demanda pa cu Periodista Pa Un Dia, inscripcion a cera 

D 
iabierna 2 di juni, Prome Minister Evelyn Wever-Croes 
a ricibi bishita di cortesia sumamente ameno di un 
grupo di dama di nos Isla Ruman Corsou, ‘The Hat La- 
dies’. Bisti hopi elegante y cu sombrenan colorido y hopi 
bunita, e damanan aki a bishita Prome Minister na unda 
a intercambia informacionnan riba diferente tema di hen- 
de muhe cu e islanan tin en comun. Pero principalmente 
e damanan a bin gradici Prome Minister, como un hende 
muhe, pa e trabou cu e ta haciendo pa Aruba. 


‘The Hat Ladies’ ta un grupo social di profesionalnan cu 
ta haci, cu hopi amor, diferente obra caritativo pa nos pa 
e comunidad di Corsou. E grupo aki ta consistiendo di 
damanan for di diferente isla di ex-Antia. Y tambe nan 
ta pone damanan den comunidad den funcionnan promi- 
nente, den lus positivo. Probechando cu ‘The Hat Ladies’ 
tawata na Aruba durante fin di siman cu a pasa, nan a 
desea di haci bishita cerca Prome Minister y Minister di 
Finansa durante nan bishita na Aruba. 


‘The Hat Ladies’ ta consisti di e siguiente damanan: 
Edna 
Carlo, 
Mariska 
Celestina-Willems, 
Angelique 
Fredema-Wallé, Suzanne Kwas, Sharine Mauricio, Sharine 
Mauricio-Hersilia, Herta Parabirsing-Balentina, Nidia 
Rosaria-Wallé, Lidia Sillé-Gomez, Marilyn Wallé de Alcalá, 
Ishel Wijngaarde. 


E damanan a regala Prome Minister un buki titula ‘E 
cilinder magico entre Aruba y Curaçao’ y algun artesania 
unico. Prome Minister ta gradici ‘The Hat Ladies’ pa nan 
bishita y pa e combersacionnan hopi ameno y pa e bunita 
recuerdo cu nan a laga atras. 


Bishita di ‘The Hat Ladies’ 
di Corsou cerca Prome Minister 

D 
iasabra 10 di Juni Comunidad Portugues na Aruba ta celeb- 
rando 58 aña di existencia. 
Pa e gran celebracion aki cu ya ta un custumber tur aña na Aruba 
esta dia Nacional di Portugal dia di Luis vas de Camoes y dia di 
comunidad Portugues rond mundo. 
E celebracion aki a cuminsa na aña 1965 unda Sr Aventura 
Quimarais Dia 9 di Maart 1927 a nacre na Portugal cu 36 aña 
e la imigra pa Aruba, su ofishi tabata welder of soldador, pero 
e no tabata un welder comun y coriente, e tabata un artista . 
E tabata mihor conoci pa e homber cu tabata Biba dilanti di 
Elmar. Su persona a tuma e iniciativa pa e tempo ey celebra 
DIA DI PORTUGAL aki na Aruba conhunto cu un grupo chikito di 
Portuguesnan y a marcha saliendo for di su cas pa Wilhelmina 
Park. E Grupo di Portuguesnan aki den un forma hopi emocional 
a bini hunto pa asina gradici Aruba pa e bon aceptacion di e 
Portuguesnan na Aruba. 
Su persona a fayece November 17, 1993 pero ainda e dia aki 
comunidad Portugues ta recorde. 


Portugues nan ta conoci di traha duro y lucha te fin, nan a 
contribui den economia di Aruba den Añanan 65, 70 y 80 tabata 
fungi trabou nan duro y pisa. 
Portugues tabata busca un futuro pa nan famia y no ta importa 
e trabou ta importa e dignidad pa tin un trabou y cu un dia nan 
lo logra. Pa algun di nan esaki tabata un disparate of si un cos 
no mucho bon pa haci pero, a sali foi nan pais pa traha y gana 
algo pa bay cas bek, y no pa keda semper. Esaki tabata e deseo 
di mayoria di nan. Pero na caminda cosnan a cambia Asina a 
sosode cu Portuguesnan poco poco tambe a cuminsa integra den 
e sociedad di Aruba y unda nan a eherce diferente funcion den 
comunidad y educa nan famia y ainda nan ta aki y dera na e dushi 
isla aki Aruba. Nan exito ta sin duda su capacidad di adapta den 
diferente ambiente mientras cu al mismo tempo mantene bibo y 
practica e balornan y su origen. 
Y pesey nos ta aki pa gradici Aruba pa acepta nos como parti di 
nan, nos ta sinti nos mes hopi orguyoso di forma parti di e isla aki 
y ainda nos ta parti di desaroyo di Aruba. 


KEN TA LUIS VAS DE CAMOES? 
Luis Vas de Camoes tabata tin un bida turbulento, su aparencia 
inkieto no a permitie sigui traha na e corte di Dr. Juan tercero, 
pero a wordo manda guera na Morroco, eynan el a perde su wowo 
drechi. Despues el a bay Portugal bek, pero na 1553 el a sali 
di aventura pa Oriente, durante su biahenan tabata compone su 


poemanan. Despues di 16 aña el a regresa Portugal, e la yega 
pober y cansa, pero apunto di termina su obra pa e ofrece na 
su Patria un obra cu un prijs impagabel Os Lusíadas. Añanan 
despues cu Portugal a cay den e domino Spaño, e patriotismo di 
e poeta a sufri un golpi doloroso. El a fayece dia 10 di Juni 1580, 
e poco dia prome cu e la muri el a skirbi: 


ENFIN BIDA LO CABA, TUR LO MIRA CU AMI TABATA AMIGO DI 
MI PATRIA Y CU LO MI PREFERA NO SOLAMENTE DI MURI NA MI 
PATRIA PERO CU MI PATRIA LUIS VAZ DE CAMOES 


BANDERA PORTUGUES 
5 Cinta ta simbolisa e 5 rey Mouros cu D Afonso Henriques a vence 
durante bataya di Ourique. E punto nan den e scina ta repre- 
senta como e 5 chagas di Cristo unda ta bisa durante bataya de 
Ourique Jesus Cristo crucifica aparece na D Afonso Henriques y 
ta bisa nos ta bay vence e bataya. 7 Castilo ta simbolisa e local- 
idad nan fortifica di Afonso Henriques E berde ta simbolisa e 
speransa e cora simbolisa e coragem y e sanger di e Portugues 
nan durante bataya. Autor di e bandera di Portugal ta Columnao 
Bordalo Pinheiro, Joao Chagas y Abel Botelho ana 1891. 


Celebracion dia Nacional di Portugal 


Programa pa e Gran celebracion ta como lo siguiente; DIASABRA 
10 DI JUNI 
Pa 7or di anochi lo cuminsa gastronomia Portugues cuminda 
tipico Portugues famoso Espetada com Bolo do Caco. Despues 
8or y mei lo cuminsa e Show Cultural Portugues. Grupo Folclocio 
y Banda Musical Primavera lo tin un show espectacular cu Poesia 
Baile Folclorico y Canto Portugues. For di Curacao lo t’ey presente 
acordionista Roberto Texeira cu lo acompaña e Banda Musical. 
Lo t’ey dos Grupo Invita representando cultura di Rep Dominicano 
y Venezuela. 


Directiva FSCP ta haci un invitacion general na henter pueblo di 
Aruba y Portuguesnan residencia aki na Aruba pa bin y celebra 
dia di Portugal na Aruba Nos kier a gradici tur esnan cu di un of 
otro forma a yuda Club Primavera, Nos ta Masha agradicido pa 
boso contribucion di curason MUITO OBRIGADO. 


Celebracion di 58 aña 
di Dia di Portugal 


Dia di Luis Vas de Camoes y Dia di 
comunidad Portugues rond mundo 

D 
iamars 
mainta, 
Prome 
Minister Evelyn Wever- 
Croes tawata presente na Cas 
di Cultura na unda cu Ma- 
ria College a organisa e Cul- 
turele 
Kunstzinnige 
Vorm- 
ing Dag (CKV) caminda cada 
klas a presenta resultado di 
trabounan practico di henter 
e aña. E show a cuminsa na 
un manera hopi impresion- 
ante cu algun hoben alumno y 
ex alumno di Maria College y 
tambe docentenan cu a duna 
un bunita show pa e alum- 
nonan. Alumnonan a presen- 
ta baile y canto brindando un 
mainta hopi ameno y bunita. 


Prome Minister ta felicita 
Maria College cu present- 
acion aki expresando cu e 
talento aki cu nan ta saca den 
tur e muchanan lo yuda nan 
den nan futuro. Nan ta haya 
un forsa hopi mas grandi 
pa nan por logra tur nan 
metanan pero specialmente e 
talento cu nan ta comparti ta 
increiblemente grandi. Den su 
discurso e mainta aki, Prome 
Minister a encurasha tur e 
alumnonan pa bay pa nan 
meta. 


“Pabien na Maria College, 
Cabezante señora Rozenstand 
y tur alumno. Ohala cu esaki 
por yuda cada alumno tambe 
den tur paso cu nan mester 
tuma den futuro. Pabien alum- 
nonan. Propone boso meta y 
bay p’e. Aruba mester di cada 
un di boso pa hiba nos pais 
padilanti. Nos ta aplaudi boso 
pa tur loke boso a logra”, 
Prome Minister a expresa. 


Prome Minister a presencia un bunita 
presentacion na e CKV dag di Maria College 

C 
entro di Bario Savaneta ta ofrece 
diferente actividad durante aña 
pa grandi y chikito. Diasabra 24 di juni 
proximo, Centro di Bario Savaneta ta 
celebra Dera Gay en grande cu dife- 


rente entretenimento pa deleita e pu- 
blico presente. 


E actividad di Dera Gay ta di 6or di 
atardi pa 10or di anochi, cuminsando 
cu entretenimento pa Tipico Pegasaya, 
sigui pa Grupo di Baile Masiduri, Grupo 
Nos Cultura y Ivy y su Grupo. Bar y 
cushina lo ta bon surti. Entrada ta 
completamente gratis. 


Durante e evento tambe lo tin compe- 
tencia di baile di Dera Gay den cate- 
goria infantil, hubenil y adulto y premio 
pa miho trahe di Dera Gay. Pa participa 
na e competencia por inscribi na 


594-4570. 
Meta di e actividad aki ta pa promove 
nos cultura y tradicionnan como 
tambe recauda fondo pa por inverti 
den e mantencion di e edificio y veld 
deportivo na Centro di Bario Savaneta. 


Un y tur ta cordialmente invita pa bin 
pasa un rato ameno den compania di 
famia y amistadnan. Like e pagina di 
Facebook di Centro di Bario Savaneta 
y keda al tanto di e diferente activi- 
dadnan cu Centro di Bario Savaneta ta 
ofrece na henter e comunidad di Aruba, 
en particular esnan di e bario Savaneta 
y bisindario. 


Centro di Bario Savaneta cu celebracion di Dera Gay 


A 
rnell y su Orkesta ta cla pa hiba bo bek den 
tempo cu exitonan manera ‘Daniel’, ‘Kukala’, 
‘Manera un mango’ y ‘Mi wawanko’. Diabierna 23 
di juni bo lo gosa di comienso te na fin na Club 
Caiquetio unda cu lo tin mesa y stoel disponibel 
pa tur hende. E anochi ki bo lo wordo deleita pa 
DJ Metropolis, Claudius Philips hunto cu OREO, 
Papito y su Nuevo Sabor y, directamente for di 
Curaçao, Arnell y su Orkesta unda cu lo tin un 
presentacion special di sra. Mafalda Minguel. Es- 
aki lo ta un anochi p’e bailadonan por disfruta di 
un tremendo variacion musical. Entrada ta costa 
solamente 75 florin y e ticketnan ta obtenibel na 
Power FM na Piedra Plat, Hamaka na Playa of na 
Gallo Rojo na San Nicolas. Wak pa bo no keda afo 
di e gran GoZadera cu ta bay tin. 


Arnell y Orkesta 
bek na Aruba 

Fortaleza pa Famia 


ALELUYA! Despues di lesa lo siguiente, tur hende por comproba, cu no tin necesidad pa ningun hende ta esclavo di: 
Bruheria, Malicia, Inmoralidad, Adulterio, Pasion bergonsoso, ni ningun actividad Vicioso. 
Pasobra Dios den su inmenso Amor a haci tur locual ta posibel pa kibra tur cadena di diabel for di nos bida, asina nos por 
ta liber den Cristo Hesus (Juan 3:16-18). 


Prome recordatorio: 
• P’esey mi ta roga boso rumannan, pa medio di e misericordianan di Dios, pa presenta boso curpanan como un sacrifi- 
cionan , bibo y santo aceptabel pa Dios, cual ta boso sirbishi spiritual di adoracion. 
No sea conforme e mundo aki, ma sea transforma pa medio di e renobamento di boso mente, pa boso por comproba, kico 
ta e bon y agradabel y perfecto boluntad di Dios (Romanonan 12:1+2). 


Di Dos recordatorio: 
• Of boso no sa cu e inhustonan lo no hereda e reino di Dios? No laga nan gaña boso, ni fornicado, ni esnan afemina, ni 
adorado di dios falso, ni adulterio, ni homosexual, ni ladron, ni esnan golos pa placa, ni burache, ni blasfemado, ni esta- 
fado, lo no hereda e reino di Dios. 


• Asina algun di boso tabata, ma boso a wordo laba, ma boso a wordo santifica, ma boso a wordo hustifica, den e nomber 
di Señor Hesus Cristo y den e Spirito di nos Dios (1 Corintionan 6-9-10-11). 


Di tres recordatorio: 
• Pa encuanto di boso manera di biba di antes, boso pone un banda e hende bieu cu ta wordo corumpi conforme pasi- 
onnan engañoso. Y pa boso wordo renoba den e spirito di boso mente, pa boso bisti e hende nobo cu ta wordo crea segun 
Dios den husticia, pas y santidad berdadero (Efesionan 4: 22-24). 


• Tur hende tin e obligacion di cana den obedencia na Dios, pasobra esun cu no ta obedece Dios ta esclavo di diabel, por 
ta un hende tin placa y posicion, y cu hopi orguyo y grandesa, y door di esey e no ta haci caso di e palabra di Dios. 
Pasobra e ta pensa cu segun e, e ta bon, e ta cla, y e ta sigui tur locual otro nan ta haci aunke e sa masha bon cu ta 
malicia y inmoralidad, pero e kier keda mantene su mes halto den su gremio. 


Pero Dios ta amor y E ta pordona tur pica (Salmo 103:3) tambe Dios ta bisa lo siguiente; Cu si nos confesa nos picanan 
E ta fiel y husto di pordona nos, nos picanan y pa limpia nos di tur inhusticia (1 Juan 1:9). 


Notabel ta cu hopi hende asina aunke nan ta rico, y nan ta bisa cu nan no tin mester di nada, toch nan ta pober, sunu, 
ciego, deplorabel y miserabel, pasobra nan ta biba cu nan wowonan ta fiha riba cosnan temporal y no e cosnan eterno 
cu Dios ta ofrece (Revelacion 3:17). 


• Ta dificil pa sigui biba den pica despues, di a ricibi e gracia di e salbacion di Cristo Hesus, pasobra pa gracia nos ta 
salba, pero gracia no ta duna nos e libertad pa keda den e bida bieu, y sigui den pica, no absolutamente, e gracia ta pa 
guia nos na santidad, pasobra sin pas y santidad ningun hende lo no mira Señor (Hebreonan 12:14). 


E di cuater recordatorio: 
• Finalmemte rumannan, tur loke ta berdadero, tur loke ta honorabel, tur loke ta husto, tur loke ta puro, tur loke ta bunita, 
tur loke ta di bon fama, si tin algun virtud, y si tin algo digno di alabansa, laga esakinan ocupa boso mente (Filipensenan 
4:8). 


Dios tene misericordia, 
Sinceramente, Pastor Marcel Balootje 


Tur hende su mente por wordo renoba den Cristo Hesus 

Gradicimento y Invitacion 


Pa medio di esaki famia kier a gradici tur 
esnan cu na un manera of otro a duna nos 
sosten, consuelo y forsa durante e tempo 
dificil cu e fayecimento y entiero 
di nos defunto stima: 


Lorenzo Roberto 
Clement 
Mihor conocí como Renzo 


Boso muestra di atencion ta di hopi aprecio 
y un gran sosten pa nos. Un danki na un y tur 
cu a manda carchi, krans, whatsapp, email 
y a hasi yamada nan telefonico. 
Especialmente na Jan Poets. 


Boso muestra di atenshon tabata un gran 
consuelo pa nos. 


Gradicimento/ Invitacion 


Den nomber di famia nos kier a yama danki 
di curason na tur esnan cu a duna nos 
sosten di un manera of otro durante entiero 
di nos defunto mama stima: 


Jesusita 
Franken-Luydens 
Cariñosamente conosi como: 
Mama, Mama Chita, Chuchi, Pepe Chita, 
Susita. 


Un danki special ta bay na famianan, 
conocirnan, Dokter Fernandes, Personal di 
wondenpoli y ambulance pa nan atencion 
pa nos mama stima. 


Un danki grandi tambe ta bai na Aurora 
Funeral Home pa nan bon servicio. 
Na mes momento nos ta invita famianan, 
bisiñanan y conocirnan pa compaña nos na 
3 Santo Sacrificio di Misa cual lo ta: 
Diaranson 7 juni 2023, diabierna 9 juni 2023, 
dialuna 12 juni 2023, 6:30 pm na Misa Sta. 
Anna na Noord. 


P 
astoral Hubenil Aruba (PHA) ta participa cu tur dies premio di e Bingo di di- 
asabra ultimo a wordo entrega caba y awor falta esnan cu a gana un door- 
prize pa nos por entrega esakinan. Si bo a gana un di e premionan, sea asina 
bon di tuma contacto cu Mirla via WhatsApp 565-7176 pa bo haya bo premio 
den bo man. 


E lista di doorprize ta manera ta sigui: 
1.Un weekstay na Orlando, Florida: nr. 272417 
2.Un giftcard na balor di $150,00 di Gianni’s Group: nr. 3228334 
3.Un giftcard na balor di $150,00 di Gianni’s Group: nr.391508 
4.Un giftcard na balor di $150,00 di Gianni’s Group: nr.392745 


Na nomber di tur e hobennan cu ta bayendo Lisboa, Portugal na juli/augustus 
binidero pa representa Aruba den e Hornada Mundial di Hubentud (Jornada 
Mundial de la Juventud), PHA ta desea di gradici un y tur cu di un forma of otro 
a coopera cu e grandioso bingo aki y cu nos hobennan. 


E grupo di mas grandi di e seis islanan di Caribe Hulandes cu ta bayendo Lisboa 
ta esun di Aruba y sigur nan lo representa nos isla dignamente y lo haci un 
propaganda sin igual pa promove Aruba aya na Portugal. Danki pueblo di Aruba! 


Pastoral Hubenil Aruba ta 
anuncia e lista di doorprize 


DEN HAAG – Un delegacion di 
Staten di Aruba a haci un bishita na 
Arubahuis na final di e reunionnan 
di IPKO. Na Arubahuis e delega- 
cion a wordo ricibi pa Minister 
Plenipotenciario mr. Ady Thijsen, 
director a.i. drs. Glenda Hernandez 
y personal di Arubahuis. 
E 
delegacion 
a 
consisti 
di 
Presidente di Staten Edgard Vrolijk 
y 
parlamentarionan 
Shailiny 
Tromp-Lee, Marco Berlis, Ricky 
Hoek, Hendrik Tevreden, Rçond 
Santos do Nascimento y Micha Raymond. Minister Thijsen a gradici e miem- 
bronan di Staten pa a acepta su invitacion pa bishita Arubahuis y asina por inter- 
cambia cu e personal riba e reunionnan di IPKO cu a tuma luga e ultimo dianan 
na Den Haag entre e parlamentarionan di e cuater pais den Reino Hulandes. 


Potret cortesia di Arubahuis 


Delegacion di Staten 
a bishita Arubahuis 

Mi curazon ta firme, oh mi Dios, 
lo mi canta y lo canta alabanza 
hasta cu mi alma.  Salmo 108.1 


Cu tristeza na nos curason pero conforme cu 
tur locual ela nifica pa nos, nos ta anuncia 
fayecimento inespera di nos yiu, mama, ruman, 
tanchi, pepe stima: 
Maureen Carolyn Kelly 
*29-05-1973 †26-05-2023 


Na nomber di su: 
Mama: 
Rita Kock - Petrocchi y esposo 


Tata: 
Vicente Kelly d.f.m 


Manera mama: 
Elvia Kelly 


Yiunan: 
Christian Arends y Junice Martin 
Kayla Arends y Rodny Eugenio 


Manera Yiu: 
Gino Petrocchi y esposa 
Mía-Alina Arends 


Pareha: 
Carlos Lopez y yiunan 


Rumannan: 
Reynold Kelly 
Elton Kelly y sra Izaira Cruz 
Ariane Kelly 
Marcy Scholten 
Ritza Scholten 
Manera ruman: 
Junior Danje y Sra 
Jacqueline Quandt 


Subrino/a-nan: 
Kevin y Krislaine Kelly 
Eden, Emma y Vince Kelly 
Oriana Ojeda 
Isabella Jansen 


Manera subrino: 
Axl Uribe 


Demas: 
Omo y tanta nan, primo y prima nan, madrina 
y padrino, suegro y suegra, coleganan di 
Diamonds International y Chicas Gaiteras. 


Demas famia y amistadnan: 
Arends, Kelly, Petrocchi, Werleman, Jacopucci, 
Croes, Lopez, Quandt, Dijkhoff, Cruz, Tromp, 
Valdez, Trimon, Brete, Arenas, Schwengle, Uribe, 
Christiaans, Scholten, Jimenez, Maduro, Hidalgo, 
Sanchez, Ferrer, Quilotte, Kemp, Hoyo Quintero, 
Labad, Berlis, Martin, Ruiz, Emers, Dammers, da 
Silva, Chica. 


Ta invita pa asisti na acto di despedida cual lo 
tuma lugar diabierna 9 di juni 2023. For di 6or te 
cu 9or di anochi na Royal Funeral Home. 


Ta pidi pa bin bisti na color nan alegre of na flor 
manera Carolyn semper tabata. 


Nos ta pidi nos disculpa si den nos tristesa nos por 
a lubida di menciona un of otro famia, conocir of 
amistadnan. 


Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad 
Unicamente Bo Luz briyando 


Cu dolor na nos curason, nos ta participa 
fayecimento inespera di nos ser stima: 


Sr. Juan Natalio Maduro 
Cariñosamente yama “Taly” 
*01-12-1955 - †04-06-2023 


†Tata: Juan Maduro 
†Mama: Maria Marcela Maduro 


Na nomber di su: 
Casa: Betty Maduro 


Yiunan: 
Andre y Lizzette Maduro-Koolman 
Jeffrey Maduro y Xiao-Ling NG 
Joanne Maduro y Dairon Kelly 


Nieto y nietanan cu ela stima Hopi: 
Giomar Maduro y Sarah Chatram 
Liz-Andrea Maduro 
Ling-Zhi Maduro 
Sophi-Anne, Daivi-Anne, Idari-Anne Kelly 


Mama di Andre: 
Maria Dolores (Dora) Koolman 


Iha: 
Rene Koolman y Charitza Statia 


Rumannan: 
Maria Maduro y famia 
Betty Maduro y famia 
Eric y Brigida Maduro 
Susana Maduro y Vale Koolman 
Sabelita y Polinario Danjo 
†Lucas Maduro 
†Alexander maduro 
Elsa y Roland Arends 
Jose y Maritza Maduro 


Sobrino y sobrinanan 


Sua y cuñanan na Venezuela 


Suanan na Aruba: 
Gerardo Medina y Urwin Loefstok 


Comer y comper: 
Zulay Ras y Amador Croes 


Tantanan, Omonann, Primonan, Primanan, 
Amigonan, 
Amiganan Coleganan di Drag Race 
Palomarga,Camarada 


Demas famia: Maduro, Medina, Lampe, 
Koolman, Kelly, Chatram, Boezem, Danjo, 
Arends, Loefstok, Croes, Ras, Heyden, 
Boekhoudt, Prins 


Ta invita pa acto di entiero cual lo tuma lugar 
diabierna 9 di juni 2023 na Parokia Inmaculada 
Concepcion na Sta Cruz di 2pm pa 4pm. 
Despues lo sali pa Santana Catolico na Sta 
Cruz. 
Nos ta pidi disculpa si den nos tristesa nos por a 
lubida algun miembro familiar of amistad. 


Despues di entiero nos no ta ricibi bishita di 
condolencia na cas. 


Lagrima y flornan por seca su recuerdonan y tur 
loke e la hasi y significa pa nos lo keda graba pa 
semper den nos mente y curason . 
“Cerca Dios so mi alma ta na pas, ta di dj’E mi 
salbacion ta bini” 
Salmo 62:1 


Cu inmenso tristeza na nos curazon nos ta 
participa fayecimento 
cristianamente di: 


Myrna B. Kock-Croes 
cariñosamente yama “Bea of Beati” 
*21-04-1939 - †01-06-2023 


Viuda di: 
† Luis Kock 


Yiunan: 
Rutsy Kock y Nico 
Ludwig Kock y Shamila 


Nieto y Nietanan: 
Ludwig, Gilbert, Stephany, Stephan, Melindo, 
Gilliano 


Bisanieto y nietanan: 
Jayson, Ky-liam, Mari-Bella, Yiró 


Rumanan: 
Iris Croes y yuinan 
†Thiofilo Croes 
Thomasa y Rodrigo Croes y yuinan 
Fransisca “Dica” Henriquez Croes y yuinan 
†Miguel y Lucia Croes 
Willy Croes y yui 
Tur Subrino y Subrinanan, Primo y Primanan, 
Swa y Cuñanan, Comer y Compernan, ihanan, 
bisiñanan, conocirnan na Aruba y Hulanda. Y su 
compañero nan di Stichting Cas Cristelle. 


Demas famia: 
Croes, Kock, De Mey, Lampe, Arias, Laurence, 
Henriquez, Raaz, Maduro, Semeleer, Ruiz, 
Schaarbaai, Luidens, Tromp 


Ta invita pa acto di entiero cual lo tuma lugar na 
Misa Birgen di Fatima na Dakota, diasabra 10 di 
juni 2023 di 9’or pa 11’or di mainta. 


Condolencia lo tuma lugar na Aurora Funeral 
Home diabierna 9 di juni 2023 di 7’or pa 9’or di 
anochi. 


Nos disculpa cu despues di entiero nos no por 
ricibi bishita di condolencia na cas. 


He who dwells in the shelter of the Most High will rest in 
the shadow of the Almighty - Psalm 91.1 


With deep sorrow, we announce the passing away 
of our beloved father, grandfather, and great- 
grandfather. 


Lodewijk (Louis) 
Frederik van Delden 
St. Maarten, December 22, 1935 
† Aruba, 04 June 2023 


Date and time will be announced later. 


